૧૯૯પમાં રાજકોટ કોર્પોરેશનમાં ભાજપને તોતિંગ બહુમતી મળી. પ્રથમ વખત મહિલા મેયર ભાવનાબહેન જોષીપુરા બન્યાં હતાં. એ સમયે અટલજી રાજકોટ આવી રહ્યા હતા. ઍરપોર્ટ પર અટલજીને લેવા ભાવનાબહેન ગયાં હતાં. ઍરપોર્ટથી સમારંભ સ્થળે આવવા માટે તેઓ કારમાં અટલજીની સાથે બેઠા હતાં. અટલજીએ એકાએક પૂછ્યું કે આપ ચૂનાવ જીતને વાલે કોર્પોરેટર કે નામ બોલીયે..ઔર વો ભી વોર્ડ વાઈઝ..ઘડીભર તો મેયર પણ મૂંઝાઈ ગયાં હતાં. પછી એક પછી એક ૧પ – ૧૭ નામ બોલ્યાં હતાં પછી અટકાવી દીધા હતા. આમ અટલજી આગેવાનોની પરીક્ષાઓ લઈને તેમનું એક રીતે ઘડતર કરતા હતા. તેમનો આ આગવો અંદાજ આજે પણ કાર્યકરો ભૂલી શકતા નથી.